
บันทึกข้อตกลงความเข้าใจ (Memorandum of Understanding: MOU)
ระหว่าง 
มหาวิทยาลัยเทคโนโลยีราชมงคลศรีวิชัย กับ บริษัท วิษณุ แมชชีนนิ่ง จำกัด  


บันทึกข้อตกลงความเข้าใจฉบับนี้ ทำขึ้น เมื่อวันที่ ...... เดือน ...... พุทธศักราช ..... ระหว่าง มหาวิทยาลัยเทคโนโลยีราชมงคลศรีวิชัย ตั้งอยู่เลขที่ 1 ถนนราชดำเนินนอก ตำบลบ่อยาง อำเภอเมือง จังหวัดสงขลา โดย ผู้ช่วยศาสตราจารย์ไชยยะ ธนพัฒน์ศิริ ตำแหน่ง คณบดีคณะครุศาสตร์อุตสาหกรรมและเทคโนโลยี ปฏิบัติราชการแทนอธิการบดีมหาวิทยาลัยเทคโนโลยีราชมงคลศรีวิชัย ซึ่งต่อไปในบันทึกข้อตกลงความเข้าใจฉบับนี้เรียกว่า “มหาวิทยาลัย” ฝ่ายหนึ่ง กับ บริษัท วิษณุ แมชชีนนิ่ง จำกัด โดย นายวิษณุ รัตนะ ตำแหน่ง กรรมการผู้จัดการ มีอำนาจผูกพันในนามบริษัท วิษณุ แมชชีนนิ่ง จำกัด สำนักงานตั้งอยู่เลขที่ 30/7 หมู่ที่ 8 ตำบลนาหม่อม อำเภอนาหม่อม จังหวัดสงขลา ซึ่งต่อไปในบันทึกข้อตกลงความเข้าใจฉบับนี้จะเรียกว่า “สถานประกอบการ” อีกฝ่ายหนึ่ง 
ทั้งสองฝ่ายได้จัดทำบันทึกข้อตกลงความเข้าใจ ดังมีข้อความต่อไปนี้ 
ข้อ 1 วัตถุประสงค์
1.1 มหาวิทยาลัยและสถานประกอบการ ตกลงให้ความร่วมมือระหว่างกัน เพื่อสร้างความร่วมมือด้านการจัดการเรียนการสอน วิจัยและพัฒนานวัตกรรมและเทคโนโลยี อันจะสามารถนำผลที่เกิดขึ้นจาก
ความร่วมมือมาใช้เพื่อให้เกิดประโยชน์ทั้งสองฝ่าย
1.2 มหาวิทยาลัยและสถานประกอบการ ตกลงให้ความร่วมมือในการพัฒนาศักยภาพบุคลากรของทั้งสองฝ่าย
1.3 มหาวิทยาลัยและสถานประกอบการ ตกลงให้ความร่วมมือในการส่งเสริมและพัฒนานักศึกษา
ให้มีความพร้อมในการทำงานในสถานประกอบการ และรวมถึงการเสริมสร้างความเป็นผู้ประกอบการ
ทางเทคโนโลยีของนักศึกษา   
1.4 มหาวิทยาลัยและสถานประกอบการ ตกลงให้ความร่วมมือในการสร้างและแลกเปลี่ยนองค์ความรู้ทางวิชาการและเทคโนโลยีใหม่ ๆ ระหว่างกัน
ข้อ 2 กิจกรรมความร่วมมือ
	มหาวิทยาลัยและสถานประกอบการ ตกลงให้ความร่วมมือในด้านต่าง ๆ ดังนี้
2.1 ร่วมพัฒนาหลักสูตรการเรียนการสอนหรือกิจกรรมที่สนับสนุนการวิจัยและพัฒนา
การฝึกประสบการณ์วิชาชีพ การจัดการเรียนการสอน การพัฒนาความเป็นผู้ประกอบการทางเทคโนโลยี
โดยผ่านโครงการการจัดการศึกษาเชิงบูรณาการการเรียนรู้ร่วมกับการทำงาน 
2.2 ร่วมพัฒนาทรัพยากรมนุษย์ในด้านต่าง ๆ เพื่อช่วยสร้างความเข้มแข็งของทั้งสองฝ่ายและ
เพื่อการพัฒนาบัณฑิตทุกระดับปริญญาของมหาวิทยาลัย




ข้อ 3 ทรัพย์สินทางปัญญา
ทรัพย์สินทางปัญญาที่เกิดขึ้นจากโครงการความร่วมมือตามระเบียบนี้ ไม่ว่าบรรดางานอันมี
ลิขสิทธิ์ สิทธิบัตร เครื่องหมายการค้า งานสร้างสรรค์ ที่เกิดจากการใช้สติปัญญา ความรู้ ความสามารถ และความวิริยะอุสาหะในการสร้างสรรค์ของบุคลากร และไม่ว่างานดังกล่าวจะแสดงออกโดยวิธีการหรือ
รูปแบบอย่างใด ให้เป็นกรรมสิทธิ์ของมหาวิทยาลัย เว้นแต่จะมีข้อตกลงไว้เป็นอย่างอื่น
ข้อ 4 ระยะเวลาในการดำเนินการ
	การดำเนินงานตามบันทึกข้อตกลงความเข้าใจฉบับนี้ ให้มีผลใช้บังคับเป็นระยะเวลา 5 ปี
นับแต่วันลงนาม และหากฝ่ายหนึ่งฝ่ายใดประสงค์จะบอกเลิกบันทึกข้อตกลงความเข้าใจฉบับนี้ก่อนครบกำหนดเวลาดังกล่าว จะต้องมีหนังสือแจ้งเป็นลายลักษณ์อักษรให้ฝ่ายหนึ่งทราบล่วงหน้า เป็นระยะเวลา
ไม่น้อยกว่า 30 วัน และให้ถือว่ามีผลเป็นการยกเลิกเมื่อหนังสือดังกล่าวไปถึงอีกฝ่ายหนึ่ง 
ข้อ 5 การรักษาความลับ
	มหาวิทยาลัยรับทราบว่าข้อมูลใด ๆ ที่สถานประกอบการจัดหาให้กับมหาวิทยาลัยเพื่อทำการศึกษาวิจัยภายใต้โครงการนี้ไม่ว่าจะอยู่ในรูปแบบใดเป็นข้อมูลอันเป็นความลับของสถานประกอบการและมหาวิทยาลัยตกลงเก็บรักษาข้อมูลเหล่านี้ให้เป็นความลับ โดยจะไม่นำข้อมูลอันเป็นความลับดังกล่าว
ไปเปิดเผยให้แก่บุคคลอื่น ทั้งที่เป็นบุคคลธรรมดา หรือนิติบุคคลไม่ว่ากรณีใด เว้นแต่จะได้รับความยินยอม
เป็นลายลักษณ์อักษรจากสถานประกอบการก่อนทุกครั้ง ทั้งนี้ ให้รวมถึงบุคลากร และนักศึกษาที่เข้าร่วมวิจัยภายใต้โครงการนี้ด้วย
	กรณีมหาวิทยาลัยได้รับการร้องขอจากหน่วยงานของรัฐ หรือองค์กรอิสระ หรือองค์กรอื่นใดให้เปิดเผยข้อมูลความลับของสถานประกอบการภายใต้โครงการนี้ มหาวิทยาลัยจะต้องแจ้งให้สถานประกอบการทราบถึงหน้าที่ดังกล่าวล่วงหน้าอย่างน้อย 15 วัน เพื่อให้สถานประกอบการดำเนินการสำหรับการเปิดเผยข้อมูลเช่นว่านั้นได้อย่างเหมาะสม
ข้อ 6 การบอกเลิกบันทึกข้อตกลง
	กรณีที่ฝ่ายใดฝ่ายหนึ่งต้องการบอกเลิกบันทึกข้อตกลงฉบับนี้ ก่อนครบกำหนด ฝ่ายที่บอกเลิกบันทึกข้อตกลงจะต้องมีหนังสือบอกเลิกเป็นลายลักษณ์อักษรแจ้งไปยังอีกฝ่ายหนึ่งเป็นระยะเวลาไม่น้อยกว่า 30 วัน และให้ถือว่ามีผลเป็นการยกเลิกเมื่อหนังสือดังกล่าวไปถึงอีกฝ่ายหนึ่ง 
บันทึกข้อตกลงความเข้าใจฉบับนี้ ได้ทำขึ้นเป็น 2 ฉบับ มีข้อความถูกต้องตรงกันทุกประการ
ทั้งสองฝ่ายได้อ่านและเข้าใจข้อความโดยละเอียดแล้ว เห็นว่าถูกต้องตรงตามเจตนารมณ์ทุกประการ
จึงได้ลงลายมือชื่อพร้อมทั้งประทับตราสำคัญ (ถ้ามี) ไว้เป็นสำคัญ ต่อหน้าพยาน และต่างฝ่ายต่างเก็บไว้ฝ่ายละฉบับ

	มหาวิทยาลัยเทคโนโลยีราชมงคลศรีวิชัย
	บริษัท วิษณุ แมชชีนนิ่ง จำกัด

(ผู้ช่วยศาสตราจารย์ไชยยะ ธนพัฒน์ศิริ)
คณบดีคณะครุศาสตร์อุตสาหกรรมและเทคโนโลยี
ปฏิบัติราชการแทน

